== Felttoget ==
[[Fil:Poland1939 after 14 Sep.jpg|thumb|right|Placering af alle tropper efter den sovjetiske invasion]]
[[Fil:Soviet_invasion_on_Poland_1939.jpg|thumb|left|Sovjetiske tropper rykker ind i Polen.]]
Den Røde Hær trængte ind i det østlige Polen med syv arméer på mellem 450.000 og 1.000.000 mand.<ref name="Sanford"/> De blev indsat på to fronter: den hviderussiske front under [[Mikhail Prokofjevitj Kovaljov|Mikhail Kovaljov]] og den ukrainske front under [[Semjon Timoshenko]].<ref name="Sanford"/>
På dette tidspunkt var det mislykkedes for polakkerne af [[slaget om grænsen|forsvare deres vestlige grænser]] og som svar på tyske fremstød havde de indledt en stor modoffensiv i [[slaget ved Bzura]]. Den polske hær havde oprindelig en velforberedt plan til at modstå truslen fra Sovjetunionen, men var ikke forberedt på at imødegå to invasioner samtidig. Da de sovjetiske tropper angreb, havde de polske hærchefer sendt de fleste af deres tropper vestpå for at modstå tyskerne, og havde kun efterladt 20 underbemandede bataljoner ved østgrænsen. Disse bataljoner bestod af omkring 20.000 tropper fra grænseforsvarskorpset ''[[Korpus Ochrony Pogranicza]]'' (KOP), under kommando af general [[Wilhelm Orlik-Rückemann]].<ref name="Wojsko"/><ref name="Sanford">George Sanford, [http://books.google.com/books?vid=ISBN0415338735&id=PZXvUuvfv-oC&pg=PA20&lpg=PA20&ots=_1tnCiY3_f&dq=Soviet+invasion+of+Poland+1939&sig=WpYsVr5jLk6yIVAYnQqeR3hdXMU p. 20–24.]</ref>
Historie